stanford-oval/wikipedia huggingface dataset:
ระเบิดสุญญากาศ
กลไกการทำงาน > ระเบิดเชื้อเพลิง-อากาศ > ผลกระทบ

รายงานฮิวแมนไรตส์วอตช์ เมื่อวันที่ 1 กุมภาพันธ์ พ.ศ. 2543 กล่าวถึงการศึกษาของสำนักงานข่าวกรองกลาโหมสหรัฐ:
กลไกการสังหาร [ระเบิด] กับเป้าหมายที่มีชีวิตนั้นมีเอกลักษณ์—และไม่เป็นที่พอใจของประชาชน... สิ่งที่คร่าชีวิตคือ คลื่นแรงดัน และที่สำคัญกว่านั้นคือ สิ่งที่ตามมา [ภาวะสูญญากาศ] ซึ่งทำให้ปอดแตก ... หากน้ำมันเชื้อเพลิงไม่ระเบิด เหยื่อจะถูกเผาอย่างรุนแรงและอาจจะสูดดมน้ำมันเชื้อเพลิงที่ลุกไหม้ไปด้วย เนื่องจากเชื้อเพลิง FAE ที่พบบ่อยที่สุด เอทิลีนออกไซด์ และโพรพิลีนออกไซด์ มีความเป็นพิษสูง FAE ที่ระเบิดได้จึงควรพิสูจน์ได้ว่าเป็นอันตรายต่อบุคลากรที่ติดอยู่ภายในกลุ่มควันเช่นเดียวกับสารเคมีส่วนใหญ่
จากการศึกษาของสำนักข่าวกรองกลางแห่งสหรัฐอเมริกา "ผลกระทบของการระเบิดเชื้อเพลิง-อากาศภายในพื้นที่จำกัดนั้นยิ่งรุนแรง ผู้ที่อยู่ใกล้จุดระเบิดจะถูกเผาไหม้หายไปอย่างรวดเร็ว ผู้ที่อยู่บริเวณชายขอบมีแนวโน้มที่อวัยวะภายในจะได้รับบาดเจ็บจำนวนมาก เป็นการบาดเจ็บที่มองไม่เห็น ได้แก่ แก้วหูแตกและอวัยวะในหูชั้นในเสียหายจากแรงดัน, การถูกกระแทกอย่างรุนแรง, ปอดและอวัยวะภายในแตก, และอาจทำให้ตาบอดได้” เอกสารของสำนักงานข่าวกรองกลาโหมสหรัฐอีกฉบับคาดการณ์ว่าเนื่องจาก "คลื่นกระแทกและแรงกดทำให้เกิดความเสียหายน้อยที่สุดต่อเนื้อเยื่อสมอง... เป็นไปได้ว่าผู้ที่ตกเป็นเหยื่อของระเบิดเชื้อเพลิง-อากาศ (FAE) จะไม่หมดสติจากการระเบิด แต่จะทนทุกข์เป็นเวลาหลายวินาทีหรือหลายนาทีจากการหายใจไม่ออก"
ประวัติการใช้งาน > ทางทหาร

ระเบิดเชื้อเพลิง-อากาศ เช่น CBU-55 ได้รับการพัฒนาครั้งแรกโดยสหรัฐอเมริกาเพื่อใช้ในสงครามเวียดนาม ซึ่งบางรุ่นได้รับการพัฒนาเพิ่มเติมเพื่อใช้ระหว่างปฏิบัติการพายุทะเลทราย
ระบบ TOS-1 ได้รับการทดสอบในหุบเขาปัญจชีร์ ระหว่างสงครามโซเวียต-อัฟกานิสถานในช่วงปลายทศวรรษ 1980 เครื่องบินโจมตี มิก-27 ของ APIB ที่ 134 ยังใช้ระเบิดเชื้อเพลิง-อากาศ ODAB-500S/P กับกองกำลังมูจาฮีดีนในอัฟกานิสถาน แต่พบว่าไม่น่าเชื่อถือและเป็นอันตรายต่อลูกเรือภาคพื้นดิน
รายงานที่ไม่ได้รับการยืนยันระบุว่ากองกำลังทหารของรัสเซียใช้อาวุธเทอร์โมบาริกจากภาคพื้นดินในการบุกโจมตีอาคารรัฐสภารัสเซียในช่วงวิกฤตการณ์รัฐธรรมนูญรัสเซียปี 1993 และระหว่างยุทธการที่กรอซนีย์ (สงครามเชเชนครั้งที่หนึ่งและครั้งที่สอง) เพื่อโจมตีนักสู้ชาวเชเชนที่เกณฑ์ขึ้นมา มีรายงานว่ามีการใช้ MLRS หนัก TOS-1 และ "RPO-A Shmel" ระบบจรวดยิงประทับบ่าระหว่างสงครามเชเชน
เป็นที่เชื่อกันว่าอาวุธเทอร์โมบาริกแบบใช้มือถือจำนวนมากถูกใช้โดยกองทัพรัสเซียในความพยายามที่จะยึดโรงเรียนคืนในช่วงวิกฤตการณ์ตัวประกันในโรงเรียนเบสลัน ปี 2004 อาวุธ RPO-A และจรวดเทอร์โมบาริก TGB-7V จากอาร์พีจี-7 หรือจรวดจาก RShG-1 หรือ RShG-2 อ้างว่าถูกใช้โดย Spetsnaz ในระหว่างการบุกโจมตีโรงเรียนครั้งแรก ในเวลาต่อมาพบปลอก RPO-A อย่างน้อย 3 ตัวหรืออาจมากถึง 9 ตัวที่ตำแหน่งของหน่วยรบพิเศษสเปตซ์นาซ (Spetsnaz) ภายหลังรัฐบาลรัสเซียยอมรับว่ามีการใช้ RPO-A ในช่วงวิกฤตจริง
ตามที่กระทรวงกลาโหมอังกฤษระบุ กองทัพอังกฤษยังใช้อาวุธเทอร์โมบาริกในขีปนาวุธเฮลล์ไฟร์ AGM-114N (บรรทุกโดยเฮลิคอปเตอร์อาปาเช่และ UAV) เพื่อต่อสู้กับกลุ่มตอลิบานในสงครามในอัฟกานิสถาน
กองทัพสหรัฐยังใช้อาวุธเทอร์โมบาริกในอัฟกานิสถาน เมื่อวันที่ 3 มีนาคม พ.ศ. 2545 กองทัพอากาศสหรัฐใช้ระเบิดเทอร์โมบาริกแบบนำวิถีด้วยเลเซอร์ขนาด 2,000 ปอนด์ (910 กิโลกรัม) กับถ้ำที่กลุ่มอัลกออิดะห์และกลุ่มตอลิบานลี้ภัยในเขตการ์เดซของอัฟกานิสถาน SMAW-NE ถูกใช้โดยนาวิกโยธินสหรัฐในระหว่างการรบครั้งแรกของ Fallujah และยุทธการ Fallujah ครั้งที่สอง
รายงานโดยกลุ่มกบฏของ Free Syrian Army อ้างว่ากองทัพอากาศซีเรียใช้อาวุธดังกล่าวกับเป้าหมายในเขตที่อยู่อาศัยที่กลุ่มกบฏยึดครอง เช่น ระหว่างยุทธการที่อเลปโป และในคาฟาร์บัตนา คณะกรรมการสอบสวนสิทธิมนุษยชนแห่งสหประชาชาติรายงานว่า รัฐบาลซีเรียได้ใช้ระเบิดเทอร์โมบาริกกับเมืองอัล-กุซัยร์ซึ่งเป็นกบฏในเดือนมีนาคม 2013
รัฐบาลรัสเซียและซีเรียได้ใช้ระเบิดเทอร์โมบาริกและอาวุธยุทโธปกรณ์อื่น ๆ ในช่วงสงครามกลางเมืองในซีเรียกับกลุ่มกบฏและในพื้นที่พลเรือนที่กลุ่มกบฏยึดครอง
ระหว่างการรุกรานยูเครนของรัสเซียปี 2022 ซีเอ็นเอ็นรายงานว่ากองกำลังรัสเซียกำลังเคลื่อนย้ายอาวุธเทอร์โมบาริกไปยังยูเครน เมื่อวันที่ 28 กุมภาพันธ์ พ.ศ. 2565 เอกอัครราชทูตยูเครนประจำสหรัฐฯ กล่าวหารัสเซียว่าใช้อาวุธเทอร์โมบาริก
ประวัติการใช้งาน > การใช้ของผู้ก่อการร้าย

ระเบิดเทอร์โมบาริกและระเบิดเชื้อเพลิง-อากาศถูกนำมาใช้ในสงครามกองโจรตั้งแต่การทิ้งระเบิดค่ายทหารในเบรุตปี 1983 ที่เลบานอน ซึ่งใช้กลไกการระเบิดแบบเสริมแก๊สซึ่งอาจเป็นโพรเพน บิวเทน หรืออะเซทิลีน วัตถุระเบิดที่นักลอบวางระเบิดใช้ในเหตุวินาศกรรมการระเบิดตึกเวิลด์เทรดเซ็นเตอร์ของสหรัฐอเมริกาในปี 1993 โดยรวมเอาหลักการของระเบิดเชื้อเพลิง-อากาศ (FAE) ด้วยการใช้ถังก๊าซไฮโดรเจนสามถังเพื่อเพิ่มพลังการระเบิด นักลอบวางระเบิดของกลุ่มญะมาอะห์ อิสลามียะห์ ใช้เชื้อเพลิงแข็งที่กระจายตัวด้วยแรงกระแทก ตามหลักการเทอร์โมบาริก  เพื่อโจมตีไนท์คลับ Sari ในระหว่างเหตุระเบิดในบาหลี ปี 2002
ระเบิด BLU-72/B ที่พัฒนาโดยสหรัฐเป็นรุ่นแรก ๆ สำหรับใช้ในสงครามเวียดนาม บนเครื่อง USAF A-1E เตรียมบินขึ้นจากนครพนม ในประเทศไทย ในเดือนกันยายน ค.ศ. 1968
BLU-118B ของกองทัพเรือสหรัฐฯ เตรียมพร้อมสำหรับการขนส่งในอัฟกานิสถาน ภาพเมื่อ 5 มีนาคม ค.ศ. 2002
รังสีไมโครเวฟพื้นหลังของเอกภพ

รังสีไมโครเวฟพื้นหลังของเอกภพ (อังกฤษ: cosmic microwave background; CMB หรือ CMBR) เป็นคลื่นแม่เหล็กไฟฟ้ารูปแบบหนึ่งที่แผ่อยู่ในเอกภพ กล่าวให้เข้าใจง่าย เมื่อเรามองดูท้องฟ้าด้วยกล้องโทรทรรศน์วิทยุ ห้วงอวกาศระหว่างดาวและดาราจักรต่าง ๆ จะไม่เป็นสีดำ แต่กลับมีการเรืองแสงน้อย ๆ อยู่ที่เกือบจะเป็นไปในทิศทางเดียวกัน โดยเส้นเรืองแสงนั้นไม่ได้มาจากดาวฤกษ์หรือดาราจักรใด ๆ เลย เส้นเรืองแสงนี้จะเข้มที่สุดในย่านคลื่นไมโครเวฟของสเปกตรัมวิทยุ มันจึงได้ชื่อว่า รังสีไมโครเวฟพื้นหลังของจักรวาล ส่วนที่เกี่ยวข้องกับรังสีก็เนื่องมาจากทฤษฎีซึ่งเป็นที่แพร่หลายที่อธิบายว่า การแผ่รังสีนี้เป็นสิ่งหลงเหลือจากเอกภพยุคแรกเริ่ม การตรวจวัดการแผ่รังสีพื้นหลังของจักรวาลอย่างแม่นยำมีความสำคัญมากในการศึกษาจักรวาลวิทยา เพราะแบบจำลองของเอกภพใด ๆ ก็ตามจะต้องสามารถอธิบายการแผ่รังสีที่ตรวจพบนี้ได้ด้วย
การค้นพบเกิดขึ้นในปี ค.ศ. 1965 ที่ว่ากันว่าเป็นรังสีที่แผ่ปกคลุมทั้งเอกภพ มีสเปกตรัมคล้ายกับวัตถุดำที่มีอุณหภูมิ 2.725 เคลวิน ในช่วงความถี่ 160.2 กิโลเฮิร์ตซ์ หรือคำนวณเป็นความยาวคลื่น ประมาณ 1.9 มิลลิเมตร นักจักรวาลวิทยาส่วนใหญ่คิดว่าไมโครเวฟพื้นหลังนี้เป็นหลักฐานที่ดีที่สุดสำหรับการสนับสนุนทฤษฎีบิ๊กแบง อันเป็นทฤษฎีการกำเนิดเอกภพที่ได้รับความเชื่อถือมากที่สุดในปัจจุบัน
แหล่งข้อมูลอื่น

จง "ฟัง" เสียงสะท้อนของบิกแบง
รักลับ ซ่อนลึก

| รักลับ ซ่อนลึก |
| --- | --- |

กำกับ: ทอดด์ วิลเลียมส์
เขียนบท: นวนิยาย: จอห์น เออร์วิง บทภาพยนตร์: ทอดด์ วิลเลียมส์
อำนวยการสร้าง: เอมี เจ เคาฟ์มาน โรเจอร์ มาริโน มาริสา โพลวิโน
นักแสดงนำ: เจฟฟ์ บริดเจส คิม บาซิงเจอร์ จอน ฟอสเตอร์  เอลล์ เฟนนิง
กำกับภาพ: เทอรี สเตซีย์
ตัดต่อ: อัฟฟอนโซ กอนคาลเวส
ดนตรีประกอบ: มาร์เซโล ซาร์วอส
ผู้จัดจำหน่าย: เมเจอร์ ซีนีพิคเจอร์ส (ในไทย)
วันฉาย: 14 กรกฎาคม 2004 (ในสหรัฐอเมริกา) 30 ธันวาคม ปีเดียวกัน (ในไทย)
ความยาว: 111 นาที
ประเทศ: สหรัฐอเมริกา
ภาษา: อังกฤษ
ข้อมูลจาก IMDb
ข้อมูลจากสยามโซน
รักลับ ซ่อนลึก (อังกฤษ: The Door in the Floor) ภาพยนตร์อเมริกันออกฉายในปี ค.ศ. 2004 นำแสดงโดย เจฟฟ์ บริดเจส, คิม บาซิงเจอร์, จอน ฟอสเตอร์ กำกับการแสดงโดย ทอดด์ วิลเลียมส์  บทภาพยนตร์ดัดแปลงมาจากนวนิยายเรื่องแรกในสามเรื่องของ A Widow for One Year โดย จอห์น เออร์วิง ที่ประพันธ์ขึ้นในปี ค.ศ. 1998
เนื้อเรื่อง

ที่ชุมชนชายหาดในลองไอแลนด์ เท็ด โคล (เจฟฟ์ บริดเจส) นักเขียน นักวาดภาพ และนักเล่านิทานสำหรับเด็ก มีลูกสาววัย 4 ขวบที่แสนรู้ ชื่อ รูธ (เอลล์ เฟนนิง) เท็ดแยกกันอยู่กับ มาเรียน (คิม บาซิงเจอร์) ภรรยาสาวสวย ทั้งคู่ก่อนที่จะมีรูธเคยมีลูกชาย 2 คนชื่อ โทมัส และทิโมธี แต่ทั้งคู่ได้เสียชีวิตไปก่อนหน้านั้นนานแล้วตั้งแต่ยังวัยรุ่น แต่ก็ยังมีรูปถ่ายของทั้งคู่แขวนอยู่ทั่วบ้าน ซึ่งรูธชอบที่จะดูมันบ่อย ๆ
เท็ดจ้างเอ็ดดี้ (จอน ฟอสเตอร์) หนุ่มวัยรุ่นที่เพิ่งจบมัธยมศึกษามาเป็นผู้ช่วยในช่วงฤดูร้อน เอ็ดดี้เป็นแฟนหนังสือของเท็ด เขาอ่านหนังสือของเท็ดทุกเรื่อง เมื่อเอ็ดดี้พบกับมาเรียนครั้งแรก เขาชอบเธอทันที แม้มาเรียนจะมีท่าทางที่เย็นชาก็ตาม เอ็ดดี้เก็บเอารูปถ่ายและเสื้อผ้ารวมทั้งชุดชั้นในของเธอมาสำเร็จความใคร่ เมื่อมาเรียนมาพบเข้า เธอก็ยอมให้เอ็ดดี้มีเพศสัมพันธ์ด้วย
เท็ดแม้รู้เรื่องราวระหว่าง เอ็ดดี้กับมาเรียนก็ไม่ได้หึงหวงอะไร เพราะกำลังสนุกสนานอยู่กับเขียนภาพนู้ดของ คุณนายวอน (มิมิ โรเจอร์ส) อยู่ เท็ดกำลังมีงานเขียนภาพชุดใหม่ชื่อ The Door in the Floor เป็นนิทานเกี่ยวกับเด็กที่มีความกลัวต่อสิ่งประหลาดที่อยู่ใต้ประตูบนพื้นกับแม่ของตน
เอ็ดดี้ได้ถามมาเรียนเกี่ยวกับการเสียชีวิตของลูกชายทั้ง 2 คน แต่มาเรียนก็ไม่ตอบอะไรแถมยังนิ่งเฉยจนหลับไปเอง ต่อมา มาเรียนได้ทิ้งเท็ดและเอ็ดดี้ไป เท็ดเพิ่งถูกคุณนายวอนขับรถไล่ฆ่าด้วยความโมโห  เมื่อกลับมาเขาได้ไล่เอ็ดดี้ออก ก่อนจากกัน เท็ดจึงได้เล่าความจริงถึงสาเหตุการเสียชีวิตของโทมัสและทิโมธีให้เอ็ดดี้ฟัง
คำวิจารณ์

ภาพยนตร์เมื่อเข้าฉายได้รับระดับอาร์ เพราะมีทั้งฉากเปลือยและเพศสัมพันธ์ สำหรับในประเทศไทยเข้าฉายแบบจำกัดโรง โดยฉายเฉพาะที่ลิโดเท่านั้น ได้รับเสียงวิจารณ์ว่า เป็นภาพยนตร์ที่เต็มไปด้วยสัญลักษณ์ซึ่งจะค่อย ๆ เผยออกมาเรื่อย ๆ จนท้ายที่สุด แต่ก็ไม่ได้บอกว่าพฤติกรรมที่แสนประหลาดของเท็ดเกิดจากอะไร และก็มีบางเสียงวิจารณ์ว่าให้แง่คิดในการดำเนินชีวิต
ขณะที่เดอะนิวยอร์กไทมส์ เรียกว่า เป็นภาพยนตร์ที่ดีที่สุดที่สร้างจากนวนิยายของจอห์น เออร์วิง
แหล่งข้อมูลอื่น

ข้อมูลจากIMDb
รัฐชาติ

การทำสัตยาบันในสนธิสัญญามึนสเตอร์ นำไปสู่สนธิสัญญาสันติภาพเวสต์ฟาเลีย ซึ่งเป็นจุดเริ่มต้นของมโนทัศน์ "รัฐชาติ"
รัฐชาติ (อังกฤษ: nation state) หรือเดิมเรียก รัฐประชาชาติ (อังกฤษ: national state) เป็นหน่วยทางการเมืองที่รัฐและชาติได้สอดคล้องกัน มันเป็นแนวคิดที่แน่นอนกว่า "ประเทศ" เนื่องจากประเทศนั้นไม่จำเป็นต้องมีกลุ่มชาติพันธุ์ที่มีอำนาจเหนือกว่า
ชาติ ในความหมายของเชื้อชาติเดียวกัน อาจรวมถึงการพลัดถิ่นหรือผู้ลี้ภัยที่อาศัยอยู่ภายนอกรัฐชาติ บางประเทศในความหมายนี้ไม่มีสถานะที่ชาติพันธุ์มีอำนาจเหนือกว่า ในความหมายทั่วไปส่วนใหญ่ รัฐชาติเป็นเพียงประเทศที่มีอำนาจอธิปไตยหรือเขตปกครองขนาดใหญ่ รัฐชาติอาจถูกเปรียบเทียบกับ:
รัฐหลายชนชาติ(Multinational state) ที่ซึ่งไม่มีกลุ่มชาติพันธุ์ใด ๆ เลยที่มีอำนาจครอบงำ (รัฐดังกล่าวอาจจะถือได้ว่าเป็นรัฐพหุวัฒนธรรมที่ขึ้นอยู่กับระดับของการกลืนกลายทางวัฒนธรรมของกลุ่มต่าง ๆ)
นครรัฐ(City-state) ซึ่งมีขนาดเล็กกว่า "ชาติ" ในความหมายของ "ประเทศอธิปไตยใหญ่" และอาจจะหรือไม่ก็ถูกครอบงำโดยทั้งหมดหรือส่วนหนึ่งของ"ชาติ" เดียว ในความหมายของเชื้อชาติเดียวกัน
จักรวรรดิ(empire) ซึ่งประกอบไปด้วยหลายประเทศ (อาจจะไม่ใช่รัฐอธิปไตย) และชาติที่อยู่ภายใต้พระมหากษัตริย์พระองค์เดียวหรือรัฐบาลที่ปกครองอยู่
สมาพันธรัฐ(confederation) สหพันธ์ของรัฐอธิปไตย ซึ่งอาจจะรวมหรือไม่รวมถึงรัฐชาติก็ได้
สหพันธรัฐ(federated state) ซึ่งอาจจะเป็นหรือไม่ใช่รัฐชาติก็ได้ และปกครองตนเองได้แค่เพียงบางส่วนภายในสหพันธ์ที่ใหญ่กว่า (ตัวอย่างเช่น รัฐชายแดนของบอสเนียและเฮอร์เซโกวีนาได้ถูกวาดเส้นตามเส้นแบ่งแยกทางชาติพันธ์ุ แต่ในสหรัฐกลับไม่ใช่)
บทความนี้ได้กล่าวถึงคำจำกัดความที่เฉพาะเจาะจงมากขึ้นของรัฐชาติ ในฐานะประเทศอธิปไตยทั่วไปซึ่งถูกครอบงำโดยชาติพันธุ์โดยเฉพาะ
รักระหว่างรบ

| --- | --- |
ชื่อภาพยนตร์ของปี ค.ศ. 1932
ผู้ประพันธ์: เออร์เนสต์ เฮมิงเวย์
ศิลปินปก: Cleonike "Cleon" Damianakes
ประเทศ: สหรัฐ
ภาษา: อังกฤษ
ประเภท: สัจนิยม
พิมพ์: 1929 (Scribner)
ชนิดสื่อ: พิมพ์ (หนังสือปกหนา)
หน้า: 355
รักระหว่างรบ (อังกฤษ: A Farewell to Arms) เป็นนวนิยายกึ่งอัตชีวประวัติที่เขียนโดยเออร์เนสต์ เฮมิงเวย์ และได้รับการตีพิมพ์เป็นครั้งแรกในปี ค.ศ. 1955 “รักระหว่างรบ” เป็นเรื่องราวจากทัศนะของร้อยเอกของกองทัพอเมริกันเฟรเดอริค เฮนรีผู้ทำหน้าที่เป็นพนักงานขับรถพยาบาลในกองทัพอิตาลีระหว่างสงครามโลกครั้งที่หนึ่ง ชื่อของหนังสือ “A Farewell to Arms” มาจากโคลงที่เขียนโดยจอร์จ พีลกวีและนักเขียนบทละครชาวอังกฤษของคริสต์ศตวรรษที่ 16 กล่าวกันว่านวนิยายเรื่องนี้เขียนขึ้นที่บ้านของครอบครัวทางภรรยาในอาร์คันซอ และที่บ้านของเพื่อนในแคนซัสขณะที่ภรรยาของเพื่อนกำลังรอคลอดลูก
“รักระหว่างรบ” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่เจ็ดสิบสี่ของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20
“รักระหว่างรบ” ได้รับการแปลเป็นภาษาไทยสองครั้ง ครั้งแรกโดยอาษา ขอจิตต์เมตต์ และครั้งที่สองโดยสายธาร
การดัดแปลง

“รักระหว่างรบ” ได้รับการสร้างเป็นบทละครในปี ค.ศ. 1930 และภาพยนตร์ในปี ค.ศ. 1932 และต่อมาในปี ค.ศ. 1957 ในปี ค.ศ. 2024 ได้รับการสร้างเป็นภาพยนตร์ นำแสดงโดย ทอม บลายธ์ และ โอลิเวีย คุก กำกับโดย ไมเคิล วินเทอร์บ็อททัม
ดูเพิ่ม

เออร์เนสต์ เฮมิงเวย์
แหล่งข้อมูลอื่น

Hemingway Archives at the John F. Kennedy Library
แม่แบบ:FadedPage
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ออสเตรเลีย  โปแลนด์ 
อื่น ๆ:  IdRef
ระยะทางแฮมมิง

ตัวอย่างลูกบาศก์ของเลขฐานสอง 3 หลัก
ตัวอย่างลูกบาศก์ของเลขฐานสอง 3 หลักที่แสดงแฮมมิง เช่น 010>110>111 , 100>000>001>011
ในทางทฤษฎีข้อมูลแล้ว ระยะทางแฮมมิง  (อังกฤษ: Hamming distance) ระหว่าง 2 ข้อความที่มีความยาวเท่ากัน คือจำนวนตำแหน่งที่มีสัญลักษณ์หรืออักขระที่แตกต่างกัน กล่าวอีกนัยหนึ่ง มันคือจำนวนน้อยที่สุดที่ต้องใช้เพื่อเปลี่ยนจากข้อความหนึ่งไปเป็นอีกข้อความหนึ่ง หรือจำนวนตัวอักษรที่คลาดเคลื่อนที่เปลี่ยนจากข้อความหนึ่งไปเป็นอีกข้อความหนึ่ง
ตัวอย่าง

ระยะทางแฮมมิงระหว่าง:
"ความรัก" กับ "ความสุข" คือ 3
1011101 กับ 1001001 คือ 2
2173596 กับ 2733996 คือ 3
คุณสมบัติพิเศษ

ระยะทางแฮมมิง สำหรับเลขฐานสอง มักจะเห็นได้ชัดใน ลูกบาศก์แฮมมิง หรือ กราฟทรงลูกบาศก์ใดๆ เพราะว่าพิกัดใดๆ บนทรงลูกบาศก์ที่มีเส้นเชื่อมถึงกันจะมีระยะทางแฮมมิงเป็น 1 ทุกคู่
ประวัติ

ระยะทางแฮมมิง ตั้งชื่อตาม ริชาร์ด แฮมมิง (Richard Hamming) ผู้ที่นำเสนอให้ใช้ระยะทางแฮมมิงในการตรวจสอบคำ ในคริสต์ทศวรรษ 1950 ระยะทางแฮมมิงได้ถูกใช้ในการสื่อสาร โดยการนับจำนวนเลขฐานสองที่มีความยาวคงที่ ที่มีหลักต่างไปเพื่อตรวจเช็คความผิดพลาด หรือเรียกว่า ระยะทางสัญญาณ (Signal distance) โดยการสื่อสารในระบบดิจิทัลโดยส่วนมากไม่ว่าจะเป็นภาคพื้นดินเช่นระบบโทรศัพท์มือถือจนถึงการสื่อสารผ่านดาวเทียมมีโอกาสที่ข้อมูลที่ส่งผ่านระบบส่อสารผิดพลาดจึงมีการนำ Error Control Coding มาใช้ในการสื่อสารด้วย เพื่อลดความผิดพลาดของการสื่อสาร โดยจากสื่อสาร Error Control Coding คือการเข้ารหัสสัญญาณ และการถอดรหัสสัญญาณ โดยวิธีการลดความผิดพลาดของการสื่อสารทำโดยการตรวจจับความผิดพลาด (Error Detection) หรือแก้ไขข้อมูลความผิดพลาด (Error Correction)ในช่องสัญญาณแต่ละประเภทจะมีความจุของช่องสัญญาณ (Channel Capacity) ที่ไม่เท่ากับคุณสมบัติของช่องสัญญาณกับรหัสมีความสัมพันธ์กันโดยที่ การเข้ารหัสที่ซับซ้อนจะทำให้ข้อมูลที่เข้ารหัสเปลี่ยนไปอยู่ในรูปข้อมูลที่มีขนาดใหญ่ขึ้น ทำให้โอกาสที่จะเกิดการผิดพลาดของข้อมูลสูงขึ้น น้ำหนักของแฮมมิงถูกใช้ในการวิเคราะห์ได้หลายอย่างโดยการนำมาต่อยอดจากทฤษฎี เช่นในทางด้านการออกแบบฮาร์ดแวร์คอมพิวเตอร์ จะใช้ระยะทางแฮมมิงในการลดเวลาในการเปลี่ยนขั้นการทำงานของฮาร์ดแวร์ ซอฟต์แวร์ ที่ใช้เช่นระบบ เอทีเอ็ม ซึ่งข้อมูลที่รับส่งในการสื่อสารต้องไม่มีการผิดพลาดเลย จึงมีการตรวจสอบว่าข้อมูลที่ได้รับผิดพลาดหรือไม่ และหารข้อมูลนั้นผิดพลาดสามารถแก้ไขได้หรือไม่ เป็นต้น
ขั้นตอนวิธี

ตรวจสอบข้อความที่จะทำการเปรียบเทียบว่ามีขนาดเท่ากัน
นำอักษร ณ ตำแหน่งเดียวกันมาเปรียบเทียบว่ามีตำแหน่งไหนที่ไม่เป็นตัวเดียวกันบ้าง
จำนวนตัวอักษรที่ไม่เป็นตัวเดียวกันนั้น คือ ระยะแฮมมิง
ตัวอย่างการเขียนโปรแกรมเพื่อตรวจสอบระยะทางแฮมมิง

รหัสเทียม
HammingDistance(A,B){
      for (ทุกตัวอักษร) {
         if (ตัวอักษรของ A ไม่เท่ากับ ตัวอักษรของ B){ 
            นับค่า 
         }
      }
      return ตัวนับ
   }
ในภาษาC
int N;
   cin>>N;
   char a[N],b[N];
   cin>>a>>b;
   int sum=0;
   for (int i=0;i<N;i++)if(a[i]!=b[i])sum++;
   cout<<"Hamming distance is "<<sum<<"\n";
วิเคราะห์เวลาการทำงาน

กำหนดให้ความยาวของตัวอักษรที่ต้องการตรวจสอบให้มีค่าเท่ากับ N และเนื่องจากการตรวจสอบจำเป็นต้องตรวจเช็คทุกตัวอักษร ตามตัวอย่างโปรแกรมข้างต้น โดยยึดจากบรรทัดคำสั่งที่ใช้บ่อยที่สุด ซึ่งในที่นี้คือบรรทัดที่อยู่ในวงวน ซึ่งทำงาน N รอบ เพราะฉะนั้นจะได้เวลาการทำงานไม่เกิน N หรือ O(N)
สรุป

ระยะทางแฮมมิง เกิดจากข้อความสองข้อความที่มีความยาวเท่ากัน ซึ่งระยะทางแฮมมิง คือจำนวนตัวอักษรที่แตกต่างกัน จากความหมายนี้เองทำให้เกิดการนำไปประยุกต์ใช้ในการเช็คคำผิดในการส่งข้อความหรือค้นหาข้อความ ลดเวลาการทำงานของฮาร์ดแวร์คอมพิวเตอร์ ซึ่งเกิดประโยชน์ในการพัฒนาทางด้านคอมพิวเตอร์และการสื่อสารเป็นอย่างมาก
ดูเพิ่ม

การตรวจจับและแก้ไขความผิดพลาด
แหล่งข้อมูลอื่น

ตัวอย่างของระยะทางแฮมมิง
Hamming Code Tool เครื่องมือสำหรับใช้สร้างรหัสแฮมมิง
set_matcher เก็บถาวร 2011-08-07 ที่ เวย์แบ็กแมชชีน เครื่องมือสำหรับจับคู่เซ็ต 2 กลุ่มที่มีประชากรฐานแบบเดียวกัน โดยอาศัยระยะทางแฮมมิง
รักเธอสุดที่รัก

| --- | --- |
ปกหนังสือฉบับแรก
ผู้ประพันธ์: เอฟ. สกอตต์ ฟิตซ์เจอรัลด์
ศิลปินปก: Francis Cugat
ประเทศ: สหรัฐ
ภาษา: อังกฤษ
ประเภท: โศกนาฏกรรม
พิมพ์: 10 เมษายน ค.ศ. 1925
สำนักพิมพ์: Charles Scribner's Sons
ชนิดสื่อ: สื่อตีพิมพ์ (หนังสือปกแข็งและหนังสือปกอ่อน)
เรื่องก่อนหน้า: The Beautiful and Damned (1922) 
เรื่องถัดไป: Tender Is the Night (1934) 
ข้อความ: รักเธอสุดที่รัก ที่ วิกิซอร์ซ
รักเธอสุดที่รัก (อังกฤษ: The Great Gatsby) เป็นนวนิยายที่เขียนโดยเอฟ. สกอตต์ ฟิตซ์เจอรัลด์นักเขียนชาวอเมริกัน ที่ได้รับการตีพิมพ์เป็นครั้งแรกเมื่อวันที่ 10 เมษายน ค.ศ. 1925
“รักเธอสุดที่รัก” ที่เป็นเรื่องที่เกิดขึ้นที่นอร์ธชอบนลองไอส์แลนด์และในกรุงนิวยอร์กระหว่างหน้าร้อนปี ค.ศ. 1922 เป็นงานเขียนเสียดสีความฝันอเมริกัน เป็นเรื่องราวที่เกิดขึ้นในสมัยของฟิตซ์เจอรัลด์เองที่เรียกกันว่า “ยุคแจ๊ส” ที่สะท้อนถึงความยุ่งเหยิงและความเปลี่ยนแปลงที่เกิดขึ้นหลังสงครามโลกครั้งที่หนึ่ง สหรัฐอเมริกาประสบกับระดับของความเจริญทางเศรษฐกิจอย่างไม่เคยเห็นกันมาก่อนระหว่างคริสต์ทศวรรษ 1920 ที่มารู้จักกันว่า “Roaring Twenties” ในยุคเดียวกันสหรัฐก็ตกอยู่ในสมัยการห้ามขายเครื่องดื่มแอลกอฮอล์ในสหรัฐอเมริกา (Prohibition in the United States) ที่ทำให้ผู้ลักลอบขายกลายเป็นมหาเศรษฐีกันไปตามๆ กัน ที่นำไปสู่ระบบอาชญากรรม (organized crime) เช่นมาเฟียยิว แม้ว่านิค คาร์ราเวย์ผู้เป็นตัวละครเอกของเรื่องจะชื่นชมกับผู้มีฐานะมั่งคั่งและใช้ชีวิตอย่างหรูหราของสมัย แต่นิคก็มีความรู้สึกไม่สะดวกใจกับการใช้ชีวิตแบบวัตถุนิยมอันปราศจากขอบเขต และความขาดจริยธรรมที่เกิดขึ้นที่นำไปสู่ความเสื่อมโทรมทางจิตใจ
“รักเธอสุดที่รัก” เป็นงานวรรณกรรมชิ้นสำคัญที่โมเดิร์นไลบรารีจัดให้เป็นลำดับที่สองของนวนิยายดีที่สุดร้อยเรื่องโดยโมเดิร์นไลบรารี (Modern Library 100 Best Novels) ในบรรดานวนิยายที่ถือว่าดีเด่นของคริสต์ศตวรรษที่ 20
“รักเธอสุดที่รัก” ได้รับการสร้างเป็นภาพยนตร์หลายครั้ง ครั้งแรกในปี ค.ศ. 1926 และต่อมาในปี ค.ศ. 1949, ค.ศ. 1974, ค.ศ. 2000 และ ค.ศ. 2013
ภาพยนตร์

| 0 | 1 | 2 | 3 | 4 | 5 |
| --- | --- | --- | --- | --- | --- |
| ภาพยนตร์ | 1926 | 1949 | 1974 | 2000 | 2013 |
| เจย์ แก็ตส์บี้ | Warner Baxter | Alan Ladd | โรเบิร์ต เรดฟอร์ด | โทบี้ สตีเฟนส์ | ลีโอนาร์โด ดิคาปริโอ |
| เดซี่ บูชาแนน | Lois Wilson | Betty Field | มีอา ฟาร์โรว์ | มิร่า ซอวิโน่ | แครี่ มัลลิแกน |
| นิค คาร์ราเวย์ | Neil Hamilton | Macdonald Carey | Sam Waterston | พอล รัด | โทบีย์ แมไกวร์ |
| เมอร์เทิล วิลสัน | Georgia Hale | Shelley Winters | Karen Black | ฮีทเธอร์ เกรแฮม | อิซล่า ฟิชเชอร์ |
| ทอม บูชาแนน | Hale Hamilton | Barry Sullivan | บรู๊ซ เดิร์น | มาร์ติน โดโนแวน | โจล เอ็ดเกอร์ทอน |
| จอร์แดน เบเกอร์ | Carmelita Geraghty | Ruth Hussey | Lois Chiles | Francie Swift | เอลิซาเบ็ธ เดบิกกี |
แหล่งข้อมูลอื่น

ข้อความเต็มของ The Great Gatsby ที่วิกิซอร์ซ
รักเธอสุดที่รัก ที่ Standard Ebooks
The Great Gatsby ที่กูเกิล หนังสือ
The Great Gatsby ที่ โครงการกูเทนแบร์ก
The Great Gatsby หนังสือเสียงสาธารณสมบัติที่ LibriVox
แม่แบบ:FadedPage
"An Index to The Great Gatsby"
The Great Gatsby – "A Book by Its Covers" at T: The New York Times Style Magazine.
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  ฝรั่งเศส  BnF data  อิสราเอล  เช็กเกีย 
อื่น ๆ:  มิวสิกเบรนซ์ ผลงาน
ระบบนิเวศป่าไม้

ระบบนิเวศป่าไม้ (อังกฤษ: forest ecosystem) ระบบนิเวศป่าไม้เป็นศูนย์รวมความหลากหลายทางชีวภาพที่สำคัญที่สุดในโลก และเป็นปัจจัยหลักที่เกื้อกูลการดำรงชีวิตของประชาชนจำนวนมาก โดยเฉพาะชนพื้นเมืองและชุมชนท้องถิ่นที่อาศัยอยู่ในบริเวณป่า ทั้งยังช่วยควบคุมสภาพอากาศให้เหมาะสม เนื่องจากเป็นแหล่งดูดซับและกักเก็บคาร์บอน การที่มนุษย์ตัดไม้ทำลายป่าการแบ่งป่าเป็นผืนเล็กผืนน้อย และทำให้ป่าเสื่อมสภาพลง ส่งผลให้เกิดการสูญเสียความหลากหลายทางชีวภาพของป่าไม้ทั่วโลก โดยเฉพาะอย่างยิ่งในป่าเขตร้อนที่มีความหลากหลายทางชีวภาพสูงสุด
นิยามและความสำคัญ

ระบบนิเวศป่าไม้ (forest ecosystem) หมายถึง แหล่งรวมของสิ่งมีชีวิตทั้งพืชและสัตว์ป่าที่มาอาศัยอยู่ร่วมกันและก่อให้เกิดความสัมพันธ์ต่อสิ่งมีชีวิตด้วยกันเองในหลายรูปแบบ มีการส่งผ่านพลังงาน
ระหว่างระบบหรือภายในระบบ กล่าวได้ว่า พื้นที่คุ้มครอง (protected areas) นั้นจัดเป็นระบบนิเวศป่าไม้ระบบหนึ่ง การศึกษาระบบนิเวศป่าไม้จะพิจารณาถึงระบบนิเวศป่าบก (terrestrial ecosystem)                 ซึ่งในระบบนิเวศป่าไม้ประกอบด้วยระบบนิเวศย่อยที่สำคัญ คือ ระบบนิเวศย่อยป่าผลัดใบ (deciduous forest ecosystem) และระบบนิเวศย่อยป่าไม่ผลัดใบ (evergreen forest ecosystem)                โดยที่ระบบนิเวศย่อยป่าผลัดใบ ประกอบด้วยชนิดป่าที่สำคัญ 4 ชนิด คือ ป่าผสมผลัดใบ (mixed deciduous forest) ป่าเต็งรัง(deciduous dipterocarp forest) ป่าทุ่ง(savannah forest) และทุ่งหญ้า (grassland) ส่วนระบบนิเวศย่อยป่าไม่ผลัดใบ ประกอบด้วยป่าบกที่สำคัญ 5ชนิด คือ ป่าดิบชื้น (moist evergreen forest) ป่าดิบแล้ง (dry evergreen forest) ป่าดิบเขา (montane evergreen forest) ป่าสนเขา (pine forest) และ ป่าชายหาด(beach forest)
การจำแนกระบบนิเวศป่าไม้

ระบบนิเวศป่าไม้ ประกอบด้วยระบบนิเวศย่อยได้แก่ ระบบนิเวศป่าผลัดใบและระบบนิเวศป่าไม่ผลัดใบ
การจำแนกระบบนิเวศป่าไม้ > ระบบนิเวศย่อยป่าผลัดใบ (deciduous forest ecosystem) > ป่าผสมผลัดใบ (mixed deciduous forest)

ป่าผสมผลัดใบอาจเป็นที่รู้จักกันในอีกชื่อหนึ่งว่า ป่าเบญจพรรณ ลักษณะที่ใช้จำแนกขั้นต้น คือ การที่ต้นไม้เกือบทั้งหมดมีการผลัดใบในช่วงฤดูแล้ง โดยเฉพาะตั้งแต่ปลายเดือนมกราคมจนถึงเดือนเมษายน เรือนยอดป่าคงเหลือแต่กิ่งก้านคล้ายไม้ตายแห้งหมดทั้งป่า ลักษณะที่ใช้ในขั้นถัดไปที่ใช้จำแนกสังคมพืชนี้จากสังคมพืชผลัดใบอื่น ๆ คือ ไม้ดัชนีของสังคมและโครงสร้างทางด้านตั้งเป็นหลัก อาจแบ่งย่อยได้เป็น
ป่าผสมผลัดใบในระดับสูงชื้น (Moist upper mixed deciduous forest)
ป่าผสมผลัดใบในระดับสูงแล้ง (Dry upper mixed deciduous forest)
ป่าผสมผลัดใบในระดับต่ำ (Lower mixed deciduous forest)
การจำแนกระบบนิเวศป่าไม้ > ระบบนิเวศย่อยป่าผลัดใบ (deciduous forest ecosystem) > ป่าเต็งรัง (deciduous dipterocarpforest)

การผลัดใบของไม้ส่วนใหญ่ในทุกระดับชั้นเรือนยอด เช่นเดียวกับป่าผสมผลัดใบและไม้ดัชนี ในสังคมพืชซึ่งมีความแตกต่างจากป่าในกลุ่มป่าผลัดใบในสังคมอื่น ๆ อย่างเด่นชัด เช่น ไม้ในวงศ์ยาง
(Dipterocarpaceae) ที่ผลัดใบ เช่น เต็ง (Shorea obtusa) รัง (Shorea siamensis) เหียง (Dipterocarpus obtusifolius) พลวง (Dipterocarpus tuberculatus) ยางกราด (Dipterocarpus intricatus) และพะยอม(Shorea roxburghii) เป็นต้น
ระบบนิเวศทุ่งหญ้า จะมีลักษณะเป็นที่ราบ สิ่งมีชีวิตส่วนใหญ่เป็นต้นหญ้า พบได้ในส่วนต่าง ๆ ของโลกหลายทวีป มีอัตราการระเหยของน้ำสูง จึงทำให้สามารถพบสภาวะแห้งแล้งได้ในบางช่วงเวลา ระบบนิเวศทุ่งหญ้าจะสามารถแบ่งได้เป็น 2 ชนิด ดังนี้
การจำแนกระบบนิเวศป่าไม้ > ระบบนิเวศย่อยป่าผลัดใบ (deciduous forest ecosystem) > ทุ่งหญ้าเขตอบอุ่น (temperate grassland)

เป็นทุ่งหญ้าที่มีต้นหญ้าสูงตั้งแต่ 1.5-8 ฟุต แตกต่างกันไปตามปริมาณน้ำฝน หญ้าในเขตนี้จะมีรากที่หยั่งลึกมากทุ่งหญ้าเขตอบอุ่นที่สำคัญ ได้แก่ ทุ่งหญ้าสเตปส์ (Steppes) ในรัสเซีย ทุ่งหญ้าแพรี่ (Prairie) ในยุโรปตะวันตก เป็นต้น สัตว์ที่พบในระบบนิเวศลักษณะนี้ ได้แก่ วัวไบซัน แอนทีโลป ม้าลาย กระรอก เป็นต้น
การจำแนกระบบนิเวศป่าไม้ > ระบบนิเวศย่อยป่าผลัดใบ (deciduous forest ecosystem) > ทุ่งหญ้าเขตร้อน (tropical grassland forest)

ทุ่งหญ้าเขตร้อนเป็นเขตที่พบพืชตระกูลหญ้าปกคลุมดิน มีสภาพภูมิอากาศแบบฤดูแล้งยาวนาน ปริมาณน้ำฝนเฉลี่ยรายปีค่อนข้างต่ำพื้นดินส่วนใหญ่ขาดความอุดมสมบูรณ์หรือมีความเค็มสูง พื้นที่ที่มีระบบนิเวศแบบนี้ ได้แก่ ทุ่งหญ้าสะวันนา (Savanna)  โดยทั่วไปสังคมพืชที่ประกอบด้วยหญ้าเป็นส่วนใหญ่ และส่วนที่เป็นหญ้ามีการปกคลุมพื้นที่ต่อเนื่องกันไปกว้างมากกว่า 10 เท่า ของความสูงต้นไม้ที่ปรากฏอยู่ มักจำแนกให้เป็นทุ่งหญ้าเขตร้อน หรือหากประเมินพื้นที่หญ้าปกคลุมดินควรมีมากกว่าร้อยละ 70 ทุ่งหญ้าเขตร้อนที่เกิดขึ้นตามธรรมชาติในประเทศไทยมีพบอยู่น้อยและส่วนใหญ่เป็นพื้นที่เล็ก ๆ บางส่วนได้ถูกทำลายจนเกือบไม่เหลือสภาพเดิมให้เห็นปรากฏอยู่ เนื่องจากสภาพปัจจัยแวดล้อมที่ค่อนข้างแห้งแล้งจัดในช่วงฤดูแล้งและมีไฟป่าเป็นประจำจึงทำให้สังคมนี้มีความหลากหลายในด้านรูปชีวิตของพืชต่ำ หญ้าซึ่งปรับตัวกับสภาพแวดล้อมเช่นนี้ได้ดี
การจำแนกระบบนิเวศป่าไม้ > ระบบนิเวศย่อยป่าไม่ผลัดใบ (evergreen forest ecosystem) > ป่าสนเขาหรือป่าสน (Coniferous Forest หรือ Pine Forest)

ป่าสนเขาหรืออาจเรียกอีกอย่างว่า ป่าสนในประเทศไทยมักปรากฏอยู่ตามภูเขาสูงเป็นส่วนใหญ่ซึ่งเป็นพื้นที่ซึ่งมีความสูงจากระดับน้ำทะเลตั้งแต่ 700 เมตรขึ้นไป โดยทั่วไปมักจะขึ้นอยู่ในที่ซึ่งดินไม่ค่อยมีความอุดมสมบูรณ์มากนัก มีความเป็นกรดสูง มีสภาพภูมิอากาศที่มีอุณหภูมิค่อนข้างต่ำเป็นระยะเวลายาวนานและยังมีความแห้งแล้งที่ป่าดิบปรับตัวได้ยาก[1]
ลักษณะของป่าสนเขาจะเป็นป่าโปร่งไม่ผลัดใบ ซึ่งจะมีเพียงต้นสนเขาปรากฏอยู่เท่านั้นอาจมีพันธุ์ไม้อื่นปรากฏอยู่บ้างแต่ก็พบได้น้อยในสังคมป่าสนเขาจะมีชั้นเรือนยอดด้านตั้ง แยกได้เป็น 3 ชั้นเรือนยอด ดังนี้
เรือนยอดชั้นบนสุด ชั้นนี้จะประกอบด้วยไม้สนสองใบหรือไม้สนสามใบ
เรือนยอดชั้นรอง ประกอบไปด้วยไม้ในป่าดิบเขาระดับต่ำมีความหนาแน่นแตกต่างกันตามสภาพแวดล้อม เช่น ก่อแอบ ก่อสีเสียด กำยาน สลักป่า เป็นต้น
ชั้นพืชคลุมดิน จะขึ้นอยู่กับลักษณะโครงสร้างของป่าที่แปรผันไปตามสภาพแวดล้อมของพื้นที่และลักษณะของความหนาแน่นของเรือนยอดชั้นบน[1]